google/wiki40b huggingface dataset:
Norges-Filmen

Norges-Filmen er en norsk dokumentar-stumfilm fra 1927. Filmen ble laget av Tancred Ibsen som i 1925 kom tilbake til Norge etter to år i USA. Erfaringen han hadde opparbeidet seg i utlandet, blant annet fra et kortere arbeidsoppdrag for det amerikanske filmstudioet MGM, brukte han til å lage en serie kortfilmer for å fremme turistlandet Norge - i samarbeid med den danske regissøren Georg Schneevoigtt.  
Filmene ble samlet og vist for pressen 22. oktober 1927 i Paladsteatret i Oslo under tittelen Norges-Filmen. Filmen besto av fem deler som hver kunne sees selvstendig. Filmene ble ikke innlevert til sensur hos Statens filmkontroll og regnes i dag som tapt.
Carl Ahlefeldt

Familie

I 1702 giftet han seg med Ulrikke Amalie Antoinette Danneskjold-Laurwigen (Danneskiold-Samsøe) (1686–1755), datter av stattholderen i Norge Ulrik Frederik Gyldenløve. Hun overlevde ham inntil 1755. Fra dette ekteskap stammer de følgende lensgrever til Grevskapet Langeland. 
Carl Ahlefeldt var byggherre for Sorgenfri slott på Sjælland, som ble oppført i årene 1705–06. Han ble begravet i slekten Ahlefeldts gravkapell i Tranekær Kirke på Langeland.
Skobrodder

Skobrodder er et hjelpemiddel som festes under skoen, for å unngå å skli på glatte underlag som is og snø. Noen brodder tres på, mens andre brodder festes med stropp. Dagens brodder er laget av gummi og stål.
Det finnes brodder til forskjellige bruksområder blant annet til hverdagsbruk, til turgåing, barnebrodder, for høye heler og for joggesko. Det er også kommet brodder på markedet som man slipper å ta av, der piggene kommer ut kun når det er glatt.
I løpet av de siste årene er det også kommet moderne piggsko som er laget spesielt for glatte veier. De egner seg best til turgåing, men er enkle å ta av og på. Disse må tas av inne, både fordi de kan ødelegge gulv og fordi de blir glatte innendørs.

Historie

Det er funnet brodder datert tilbake til vikingtiden, fra tidsrommet 800 e.Kr til 1100 e.Kr. To brodder ble funnet i Öde by, Medelpad i Sverige. Disse ble funnet i 1939, og finnes nå i Statens historiska museum i Sverige.
I april 1873 ble «ice creeper» laget. Det var en ny type brodd med en ny hælplate, med en bæreramme som holder hælen på plass med skruer. Denne brodden var laget av jern. Brodden måtte festes til skoen, og dette måtte gjøres av en skomaker. Dermed var brodden permanent festet til skoen. Vanlige folk på denne tiden hadde bare råd til et par sko, så denne brodden var forbeholdt de rike.
Fram Ekspress

Fram Ekspress er navnet på langrutene og ekspressbussrutene mellom byene i Møre og Romsdal og blant annet Trondheim og Oppdal som kjøres på anbudskontrakt for Fram. Navnet ble tatt i bruk fra 1. januar 2016, og bussene som benyttes på rutene er hvite med blå hekk. Rutene bygger videre på kommersielle ekspressbussruter, togbussruter og vanlige langruter.
1. januar 2016 ble tidligere TIMEkspressen rute TE11 mellom Volda og Kristiansund og togbussruta mellom Åndalsnes og Ålesund innlemmet som de første rutene i Fram Ekspress. 10. oktober samme år ble også Nettbuss express-ruta Mørelinjen, med historie helt tilbake til 1935, og togbussruta mellom Kristiansund og Oppdal innlemmet. Togbussruta var mellom 2003 og 2010 en del av Nordmørsekspressen under NOR-WAY Bussekspress. 1. januar 2017 ble togbussruta mellom Molde og Åndalsnes innlemmet i forbindelse med at de siste bussrutene i fylket hadde anbudsstart.
Montevideo-konvensjonen

Montevideo-konvensjonen, eller Montevideo-konvensjonen om staters rettigheter og plikter, er en internasjonal traktat fra 1933, undertegnet av stater i Nord- og Sør-Amerika. Den er kjent for å beskrive kjennetegn ved en suveren stat.
I konvensjonens artikkel 1 beskrives fire forutsetninger for en stats medlemskap i det internasjonale statssystemet: 1) permanent befolkning, 2) et avgrenset territorium, 3) regjering og 4) kapasitet til å inngå forbindelser med andre stater.
Forutsetningene er ansett som uttrykk for kjennetegn på en suveren stat, en måte å definere hva en stat er som kalles deklaratorisk statsteori. Konvensjonen nedfelte et krav til effektivitet som forutsetning for internasjonal anerkjennelse som stat, der andre staters diplomatiske anerkjennelse kommer som uttrykk for at statsdannelsen allerede eksisterer og er i stand til å samhandle med andre stater. Det er imidlertid omdiskutert hva som ligger i de to siste kriteriene og det varierer hvordan og hvor strengt de praktiseres.
Montevideo-konvensjonen ble til under Organisasjonen av amerikanske staters konferanse og ble undertegnet 26. desember 1933. Statene som undertegnet konvensjonen var Argentina, Brasil, Chile, Colombia, Cuba, Den dominikanske republikk, Ecuador, El Salvador, Guatemala, Haiti, Honduras, Mexico, Nicaragua, Panama, Paraguay, Peru, Uruguay, USA og Venezuela.
Konvensjonen avtalte ellers at signatarmaktene ikke skal blande seg inn i hverandres indre anliggender eller utenrikspolitikk. Landene avtalte å ikke anerkjenne territorium vunnet ved bruk av makt og at alle tvister skal løses fredelig.
Nyassinus

Utseende

Nokså små, brunlige, avlange gullbasser. Denne slekten utmerker seg ved en knudrete overflate og brokete farger, med dusker av lyse hår.
Pronotum har en tann midt på hver side.

Utbredelse

Slekten er utbredt i det sørøstlige Afrika, fra Tanzania i nord til Sør-Afrika i sør.
Gudleik

Etymologi

Gudleik er en norsk form av norrøne Guðleikr, som er sammensatt av guðr, «gud», og leikr, «lek».
Andre norske former av navnet er: Gaulik, Gullak, Gulleik, Gullek og Gullik.
Gramm Motor Car Co.

Gramm Motor Car Co. var en amerikansk lastebilprodusent som startet i 1926 etter en lang periode med oppstart og nedleggelse siden 1908, da Benjamin A. Gramm begynte å skape seg et navn innenfor lastebilindustrien i USA. Han var en dyktig forretningsmann som forsto seg på forretningsvirksomhet, og har etterlatt seg et navn i amerikansk lastebilindustri. Blant annet solgte han sitt første selskap til John Willys som han innledet et samarbeid med.
Selskapet som bar hans navn sammen med sin kompanjong Max Bernstein, Gramm-Bernstein siden 1912, produserte lastebiler for Willys-Overland, og startet på nytt et annet selskap i 1925 sammen med sin sønn Willard Gramm. Til sammen etablerte Gramm fem forskjellige selskaper i årene mellom 1908 og 1926. I tillegg hadde han etablert merket Condor for eksportmarkedet, som leverte Gramm-biler med minimal forskjell utover motorer som Hesselman-motorer fra Waukesha. Han gjorde det også stort innenfor produksjonen av tilhengere og semitrailere.
Men salget var aldri godt nok for en utvidelse av virksomheten, og da 2. verdenskrig brøt ut, var man tvunget til å innstille lastebilproduksjonen. Produksjonen av tilhengere og spesialpåbygg fortsatte, men bare fram til man avtalte et oppkjøp av Fruehauf. Condor-lastebilene kom til Norge, men det gjorde også Gramm, som gjennom importfirmaet eid av Øivind Holtan lyktes med å selge busschassis i 1926 til 1937. Salget i Norge stoppet ved krigens ankomst.
Gramm hadde et bredt modellprogram fra 1-tonner til 12 tonns trekkvogn.
Rampete Robin

Rampete Robin (Horrid Henry) er en bokserie skrevet av Francesca Simon og utgitt fra 1994. Hovedpersonen Rampete Robin bor sammen med mamma, pappa og lillebror Perfekte Peter. Han er en fantasifull gutt som stadig får nye ideer. Selv synes han at ideene er gode, men noen oppfatter ham som svært rampete. Dette gjelder spesielt nabo og "venn" Gretne Grete og hennes venninner, Sure Sara, Late Linda og Vakre Varuni.
Historiene om Rampete Robin har i nyere tid blitt gjenskapt i en animert TV-serie.
Rampete Robin hater skolematen, skolen, naturen, Perfekte Peter, mamma, pappa, Gretne Grete, Sjefete Sjur, Overlegne Ove, frøken Bjerke Riis, Klissvåte Klaus og Grusomme Guri.
Rampete Robin elsker godteri, potetgull, rampestreker, TV og videospill. Rampete Robin er 8 år og går i 3. klasse. Broren hans Perfekte Peter er 6 år og går i 1. klasse.
Elvegjellesnegler

Utseende

Skallet er høyrevridd.  Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Selve kroppen har ofte flekker i gult eller oransje. 
De nyfødte sneglene er omtrent 5-7 millimeter lange ved fødselen. De er fullt utviklet, med et lite skal og er miniatyrer av den voksne.

Levevis

Elvegjellesnegler lever i ferskvann, bekker, elver og innsjøer. De kan også finnes i sumper med dårlig vann. De lever av råtnende planter, alger, plankton og åtsler.
Elvegjellesnegler føder levende unger.
Bernhard Risberg

Biografi

Risberg ble student i Uppsala i 1881. Etter studier i klassiske språk og estetikk tok han en filosofisk doktorgrad  ved Universitetet i Uppsala i 1892. Fra 1894 var han lektor i latin og svensk i Linköping.
Foruten tekstkritiske avhandlinger og forklarende utgivelser av svenske og latinske forfattere er han kjent for sitt arbeid om innen prosodi og metrikk i svensk poesiteori, utgitt fra 1905 til 1907. Han hadde også flere innlegg i bibeloversettelsesspørmål. I 1913-1915 oversatte han sammen med J. Lindblom Det gamle testamentes apokryfe bøker. Han stod for revisjonen av Den svenska psalmboken fra 1997 og ga selv ut et hefte med salmer i 1902. Han oversatte også flere klassiske diktverk til svensk.
Den norske komponisten Arne Eggen har brukt to av Risbergs dikt som grunnlag for sine komposisjoner. Det er diktene «Poppeln» og «Solfager», som finnes på albumet Shadow Songs.
Olav Dale

Karriere

Han debuterte på Vossajazz 1974 med Voss Storband. Dale deltok på 80-tallet på utgivelser med Knut Kristiansen (Monk Moods), samt med hans flernasjonale orkestre Son Mu og The Gambian/Norwegian Friendship Orchestra. Med Dag Arnesen og Oslo 13 medvirket han på flere utgivelser.
Hans egen O.D. Quartet (1995–2014) ga ut little WALTZ (NorCD 1997) med besetningen Dag Arnesen (piano), Sebastian Dubé (bass) og Frank Jakobsen (trommer). I 2007-utgaven av O. D. Quartet er bandmedlemmene: Erik H. Halvorsen (keyboard), Stein Inge Brækhus (trommer), Torbjørn Hillersøy (elektrisk bass), og med dette bandet dro Dale i begynnelsen av 2005 på turné til India, der han turnerte mye i årene som fulgte.
I O.D. Quintet spiller han med Dag Arnesen, Morten Færestrand, Yngve Moe og Frank Jakobsen. Trioen Grand Scale består ellers av Ole Amund Gjersvik og Stein Inge Brækhus (trommer).
Dale var med i Lille Frøen Saksofonkvartett og har vært leder i Bergen Big Band. Han medvirket dessuten på Jan Griegs REUNION BLUES (1985)  og Didrik Ingvaldsens HISTORY & MOVEMENT.
Utover på 1990-tallet spilte han også med internasjonale jazz-storheter som Philip Catherine, Paquito de Rivera, Claudio Roditi, Gustavo Bergalli, Phil Woods, Andy Shepherd, Bennie Wallace, Joe Henderson, Maria Schneider, Martial Solal, Diana Krall, Mathias Rüegg og Gianluigi Trovesi.
Ostia Antica

Ostia Antica var havnebyen i antikkens Roma. Byen lå ved munningen av elven Tiber, og var angivelig grunnlagt av Ancus Marcius, Romas femte konge.
Da Romerriket ble oppløst, forfalt Ostia, og byen ble forlatt på 800-tallet, blant annet på grunn av arabiske sjøangrep. I middelalderen ble stein fra Ostias ruiner brukt til flere andre bygg.
Apostlenes hester

Apostlenes hester er et litterært uttrykk for menneskers bruk av føttene som transportmiddel, og henviser da spesielt til apostlenes misjonsreiser for å forkynne kristendommens evangelium. Fenomenet kan høres trivielt ut, men har et mye større omfang, og en langt større betydning enn vi i første omgang tenker oss.
Historiske personer fra vårt land gikk bokstavelig talt landet rundt på 1800-tallet. Aasmund Olavsson Vinje, Ivar Aasen og Knud Knudsens vandringer er for en stor del godt dokumentert.
Utviklingen av bybebyggelse hadde et annet preg før kommunikasjonsmidler som jernbane, trikk, buss og privatbiler ble innført. Bybebyggelsen ble bygd tett for å minimalisere behovet for transport, tilpasset utstrakt bruk av apostlenes hester.
"Apostlenes hester" er også tittel på en bok av Dag Kjær Smemo.
Calama

Calama er en by i regionen Antofagasta i det nordlige Chile. Byen har 140 700 innbyggere (2004) og ligger 2 250 moh. Kommunen Calama dekker et areal på 15 597 km². Byen ligger i Atacamaørkenen og er provinshovedstad i provinsen El Loa. Chiles lengste elv (Loa) renner på sørsiden av byen.
VLM Airlines

VLM Airlines (kort for Vlaamse Luchttransportmaatschappij – Flamske flytransportselskap) er et belgisk flyselskap.

Historie

VLM Airlines begynte flyvninger i mai 1993 med faste ruter mellom flyplassene Antwerpen lufthavn og London City Airport. Det er i dag over 400 ansatte i selskapet og det fraktet 745 781 passasjerer i 2007. Selskapet var tidligere basert i Antwerpen, men deres base er i dag ved London City Airport.
I 2008 rapporterte selskapet sitt tiende sammenhengende inntektsår som ble avsluttet den 31. desember 2007, og hadde en nettoinntekt på 3,6 millioner euro. Omsetningen hadde vokst til 112 millioner euro og passasjerantallet vokste med 9 prosent til 745 781 i løpet av 2007.
Den 24. desember 2007 annonserte Air France-KLM at de hadde signert en avtale om overtagelse av selskapet fra Panta Holdings. Air France-KLM meddelte den 28. mai 2009 at VLM Airlines vil gradvis gå over til fly under navnet CityJet. Dette navnet er allerede i bruk av Air France-KLMs irske regionale partner.
Den 22. juni 2016 begjærte VLM konkurs, og den 30. oktober 2017 begynte VLM med ruteflyvninger igjen mellom Antwerpen, Zürich, Maribor og London.
Marcus Claudius Tacitus

Tidlige liv

Tacitus ble født Interamna (dagens Terni) i Italia. Han sirkulerte kopier av historikeren Gaius Cornelius Tacitus' verker, som var knapt var lesbare på denne tiden, og det er mulig at ettertiden har Marcus Claudius Tacitus å takke for de delvis bevarte tekstene av historikerens verker. Moderne historiografi avviser imidlertid hans egen påstand om at han nedstammet fra historikeren som forfalskning. I løpet av hans relative lange liv hadde han en rekke posisjoner i ulike sivile stillinger, inkludert som konsul i 273 og etter sigende fungerte med gjennomgående respekt.

Keiser

Etter at Aurelianus var blitt myrdet var det Tacitus som ble valgt av senatet til å etterfølge ham, og dette valget ble godt mottatt av hæren. Dette var siste gangen at senatet valgte en romersk keiser. Det var et interregnum, avbrudd, mellom Aurelianus og Tacitus, og det er betydelig holdepunkter for at Aurelianus' hustru, Ulpia Severina, styrte i egen rett før Tacitus ble valgt. I uansett tilfelle var Tacitus lokalisert i Campania da han fikk høre nyheten om at han var blitt valgt til keiser. Så raskt som han kunne reiste han til Roma. Han besluttet å involvere senatet på nytt i rådgivning av en del emner innenfor regjeringens mekanismer. Han ba senatet om guddommeliggjøre Aurelianus før han selv satte i gang prosessen med å arrestere og henrette den tidligere keiserens mordere.

Krig mot barbarene

Deretter gikk han i mot de barbariske leiesoldatene som hadde blitt ansatt av Aurelianus for å styrke den romerske hæren for hans krigføring i Østen. Disse leiesoldatene hadde plyndret flere byer i de romerske provinsene i Øst etter at Aurelianus var blitt myrdet og krigføringen avblåst. Hans halvbror Florianus, prefekt for pretorianergarden, og Tacitus selv, angrep de germanske stammene, blant dem vant en seier mot disse stammene, blant dem herulerne, og det skaffet ham ærestittelen Gothicus Maximus.

Død

På reisen tilbake til vesten for å gjøre opp med en invasjon av Gallia fra frankiske og alamanniske stammer, i henhold til Aurelius Victor, Eutropius og selv det mer tvilsomme historieverket Historia Augusta, døde Tacitus i juni 276 av feber ved Antoniana Colonia Tyana i Kappadokia. Det ble rapportert at han begynte å oppføre seg merkelig, blant annet at han ville endre navnene på månedene for å ære seg selv, før han ramlet overende i feber. I en motstridende redegjørelse hevdet Zosimus at han ble myrdet etter å ha utnevnt en av sine slektninger til en høytstående kommando i Syria.
Bikini (tidsskrift)

Bikini var et norsk erotisk tidsskrift som ble gitt ut av Magasinforlaget fra 1952 til 1954. Bladet hadde tegnede omslag, og inneholdt pinups, noveller, vitser og vitsetegninger. Bladet ble gitt ut i til sammen 22 utgaver, med seks numre i 1952, femten i 1953 og ett i 1954, før det ble lagt ned.
Molukk-viftereke

I akvarium

Den er middels vanskelig å holde. Man kan ikke sette dem i et nyinnredet akvarium. De foretrekker strømmende vann, og må ha ett akvarium på minst 40 liter. Man kan ha flere sammen, men må ha tilstrekkelig med skulesteder. Temperatur i vannet bør ligge rundt 24-25 varmegrader. De er fredelige mot akvariets andre innbyggere, men hadde ikke gjort særlig skade uansett pga. viftene. De er territorielle men ikke aggressive. De er gjerne i nærheten av pumpen siden da er det lettere å fange mat. Man har hittil ikke klart å oppdrette denne arten i akvarium. De er morsomme å se på, men er f. eks. fiskeyngelen lite nok, kan den betraktes som mat.
Nord-Trøndelag Elektrisitetsverk

Kraftproduksjon

Egne kraftverk Årlig produksjon
Follafoss       176 GWh
Brattingfoss 28 GWh
Bogna    145 GWh
Nedre Fiskumfoss 266 GWh
Øvre Fiskumfoss 49 GWh
Aunfoss 199 GWh
Åsmulfoss 75 GWh
Mosvik  75 GWh
Tunnsjøfoss 29 GWh
Ormsetfoss 75 GWh
Funna         70 GWh
Meråker         407 GWh
Tevla           107 GWh
Tunnsjødal      877 GWh
Tunnsjø         143 GWh
Rørvikfoss 92 GWh
Småkraftverk 21 GWh
Vindkraft 100 GWh
Samlet egne verk 2962 GWh

Linnvasselv (sammen med svenske interesser) 101 GWh
Åbjøra-Kolsvik kraftverk sammen med Helgeland Kraftlag A/L 282 GWh
Sum andelsverk  383 GWh
Sum totalt 3345 GWh
Alexandre Torres

Landslaget

Alexandre Torres spilte 1 landskamp for Brasils herrelandslag.
Apoapsis

Apoapsis (gresk: ἁψίς, apsis; flertall ἁψίδες, apsides), det motsatte av periapsis, er det ytterste punktet i en bane hvor man er lengst fra objektet banen går rundt. Begrepet er spesielt benyttet i romfart hvor man bruker ordet for å forklare når en gjenstand er lengst fra planeten den går i bane rundt. Begrepet er tatt fra latin, avledet fra gresk, og er beslektet med apsis.
Xingping

Xingping (kinesisk: 兴平; pinyin: Xīngpíng) er et byfylke i provinsen Shaanxi i Folkerepublikken Kina. Det ligger under byprefekturet Xianyang.
Befolkningen var på 539 329 innbyggere i 1999.

Kulturminner

I fylket ligger Han-keiseren Wus gravmæle Maolingmausoleet (Maoling,  茂陵) og Huo Qubings grav (Huo Qubing mu); begge ble i 1961 oppført på Folkerepublikken Kinas liste over kulturminner. Oppført på samme liste er dessuten Tang-tidens Qingfan-pagode (清梵寺塔, Qīngfàn sì tǎ).
Men også gravmælet Han Weiling ligger i samme fylke.
Steinkirka

Steinkirka i Vassfjellet i Klæbu kommune er tre steinblokker som tilsammen danner et «kirkebygg». Steinsammenstillingen finnes ved stien fra Tanem og opp mot Vassfjellet.
Tre steinblokker er fra naturens side stilt opp mot hverandre. De har en gang i tiden løsnet fra fjellet ovenfor og dannet en formasjon med to «spir og et skip». I hulrommet mellom to av blokkene dannes et åpent rom, med plass til flere personer. Spirene er mellom 6 og 7 meter høye, med en dybde på ca. 5 meter.
Det knytter seg ofte historier til slike naturfenomen. En historie er at en bonde i Klæbu savnet en av sauene sine etter sankingen en høst. Utpå våren dukket sauen plutselig opp. Da han fulgte sporene i snøen, ledet de ham fram til Steinkirka hvor sauen hadde overvintret.
Gihonkilden

Navn

Navnet Gihon er antatt å være avledet fra det hebraiske ordet Giha som betyr «strømme fram». Det andre navnet, «Jomfruens kilde», fremmet av kristne, er knyttet til en uklar legende om at jomfru Maria vasket klærne til Jesus i vann fra kilden.

Arkeologi

I 1997, mens det ble bygget et besøkssenter, ble det samtidig avdekket at kilden hadde blitt tungt befestet ved en dato som da var antatt å ha vært midtre bronsealder. Arkeologene avdekket uforventet levninger av to monumentale tårn, det ene beskyttet fundamentet for Warrens sjakt, og det andre beskyttet selv kilden. Ettersom området rundt stedet er befolket og således ikke kan bli utgravd, er det ukjent om det har eksistert ytterligere befestninger. Skjønt det er antatt som sannsynlig at det har eksistert ytterligere et tårn i sør som beskyttet Warrens sjakt.
Under en arkeologisk utgravning i 2009 ble et fragment av en monumental steininskripsjon oppdaget, ganske sikkert datert til 700-tallet f.Kr. Selv om kun fragmenter av hebraiske bokstaver har overlevd, beviser fragmentene at byen hadde monumentale offentlige inskripsjoner og korresponderende store offentlige bygninger på 700-tallet f.Kr.
En studie i 2007 som ble gjort av Weizmanns institutt for vitenskap har datert konstruksjonene på nytt. Studien rapporterte at «Scenarioer for byggingen av tårnet under midtre bronsealder og jernalder II er vurdert, basert på nye 14C-data, noe som gir en rekke datoer, hvor den siste faller inn under siste fase av 800-tallet f.Kr., sammen med tidligere data fra utgravninger.» Israel Finkelstein har foreslått at tårnet kan fortsatt ha hatt sin opprinnelse i bronsealderen, men ble restaurert i jernalderen, og la til at «I uansett tilfelle, burde en dato fra sent på 800-tallet f.Kr. ikke komme som en overraskelse da det er andre indikasjoner for byens vekst på denne tiden – fra Tempelhøyden (...) og sørover i retning av Gihonkilden.»

Foreslått arbeid

Jerusalems byregjering har kommet med et kontroversielt forslag om å restaurere dalbunnen ved å fjerne palestinske hjem i Øst-Jerusalems nabolag Silwan og erstatte dem med en park kalt Kongens hage hvor vann fra Gihon kunne flyte langs deres gamle løp.
Gullmoen

Gullmoen er en gård i Vefsn kommune som ligger rundt 26 km fra Mosjøen, mot nord i Drevja. Gården ligger i sørøsthellinga av fjellet Toven. Mot sørvest grenser gården til Brattlia, og mot nordøst mot Vatshaug (Vasshøve). Elva Drevjo utgjør grensen mot øst.

Navn

Fra gammelt av het gården Myrmoen, men allerede i 1712 finner vi navnet Gullmoen i en kirkebok i forbindelse med en barnedåp. Det finnes flere ulike teorier om hvorfor dette navnet ble tatt i bruk i stedet for Myrmoen, men ingen vet egentlig dette sikkert.

Samferdsel

Fra gammelt av måtte folket herfra dra oppover elva mot Enget, derfra over elva Drevjo, og så følge veien nedover dalen på sørøstsiden av elva.
Da Nordlandsbanen ble åpnet for trafikk gjennom Drevjadalen, og Toven stasjon ble operativ i 1941, hadde innbyggerne på Gullmoen og i nabolaget kort vei til stasjonen. Denne stasjonen er forlengst nedlagt og revet. I 1950 kom det bru over elva ved Toven stasjon. I dag går Fylkesvei 241 (Nordland) gjennom bygda.
Jökulhlaup

Jøkullaup (av isl. jökulhlaup) er en plutselig og ofte katastrofal flom fra en isbre. Opphavet til denne typen flom er enten at en dam som er demmet opp av en bre plutselig blir tappet, eller at et vulkanutbrudd under en bre raskt smelter store mengder is.
Dammer kan også bli demmet opp av endemorener eller andre forhold rundt breen. I forbindelse med vulkanutbrudd under isen vil det ofte smeltes en viss mengde vann som ikke kommer ut, og som dermed resulterer i et jøkullaup som kombinerer begge typene. De oppdemte dammene har flere muligheter til å komme seg forbi breen som demmer dem opp. Store flommer blir ofte skapt når en stor dam blir så tung at den klarer å løfte breen foran seg opp fra grunnen under. Da vil litt vann renne ut og smelte en kanal, som mer vann renner gjennom, helt til alt vannet renner ut på en gang gjennom en stor tunnel langs bunnen av isen.
Boikott Israel

Boikott Israel er et norsk tverrpolitisk nettverk av organisasjoner og politiske partier som arbeider for boikott av staten Israel (se boikott av Israel i Norge). Nettverket har bred oppslutning på den norske venstresiden, og ble startet i februar 2001. På nettverkets hjemmeside står det at de har sett seg «lei på Israels skandaløse og menneskefiendtlige politikk mot palestinerne», som de mener førte til Al-Aqsa-intifadaen som brøt ut i september 2000.
1. divisjon fotball for menn 1993

Opp- og nedrykk

Begge avdelingsvinnerne rykket opp til Eliteserien 1994 og nummer to i hver avdeling spilte kvalifisering mot lag nummer 10 i Eliteserien om opprykk. De tre siste lagene i begge avdelingene rykket ned til 2. divisjon.
Direkte opprykk: Vålerenga og Sogndal
Kvalifisering: Strømsgodset rykket opp etter kvalifiseringskamper mot Bryne og Molde
Nedrykk: Åssiden, Elverum, Strømmen, Djerv 1919, Ski og Aalesund